Norges Friidrettsforbund

Norges Friidrettsforbund (NFIF) er et norsk særforbund som ble stiftet den 1. mai 1896 under navnet Norsk Idrætsforbund. Wilhelm Baastad var forbundets første president.

NFIF er medlem av Norges idrettsforbund og olympiske og paralympiske komité (NIF), Det europeiske friidrettsforbundet (EAA) og Det internasjonale friidrettsforbundet (IAAF). NFIF leder all organisert friidrett i Norge og legger til rette for både breddeidrett og toppidrett. Friidrettsforbundet består av 18 friidrettskretser, nær 900 medlemsklubber og ca. 80.000 medlemmer (per 2012). Forbundet er knyttet til tidsskriftet Friidrett, som utkom første gang i 1950.

Landslag 
Norsk friidretts satsingslag for 2019 ble offentliggjort av toppidrettssjef Erlend Slokvik den 13. desember 2018. 15 utøvere er tatt ut på A-landslaget kalt Team Tokyo (2020-OL), mens fire utøvere er tatt ut på B-landslaget kalt Team Paris (2020-EM).

A-landslaget: Team Tokyo 
Team Tokyo er utvidet fra 10 til 15 utøvere som et langsiktig prosjektmål mot tre medaljer i Sommer-OL 2020.

Sigrid Borge, Osterøy IL (Helga Reigstad)
Karoline Bjerkeli Grøvdal, IK Tjalve (Ståle Jan Frøynes)
Sondre Guttormsen, Ski IL (Atle Guttormsen)
Håvard Haukenes, IL Norna-Salhus (Susana Feitor)
Eivind Henriksen, IK Tjalve
Hedda Hynne, IK Tjalve fra 1. januar 2019 (Erik Sakshaug)
Henrik Ingebrigtsen, Sandnes IL (Gjert Ingebrigtsen)
Jakob Ingebrigtsen, Sandnes IL (Gjert Ingebrigtsen)
Filip Ingebrigtsen, Sandnes IL (Gjert Ingebrigtsen)
Amalie Iuel, IL Tyrving (Leif Olav Alnes)
Sondre Nordstad Moen, SK Vidar (Renato Canova)
Isabelle Pedersen, IL i BUL (Ryan Wilson)
Martin Roe, IL Fri (Ingunn Gatland Jacobsen)
Sven Martin Skagestad, IL Norna-Salhus (Einar Kristian Tveitå)
Karsten Warholm, Dimna IL (Leif Olav Alnes)

B-landslaget: Team Paris 
Team Paris er en videreføring av Team Berlin, men redusert tilsvarende utvidelsen av Team Tokyo. Utøverne i dette teamet har Sommer-OL 2020 som sitt hovedmål, og VM i friidrett 2019 som et delmål.

Ola Stunes Isene, Sturla IF (Lars Ola Sundt)
Tom Erling Kårbø, Stord IL (Nils Hetleflåt)
Jonathan Quarcoo, FIK Orion (Mette Karin Ninive)
Marcus Thomsen, IK Tjalve (Vesteinn Hafsteinsson)

NFIFs elitegruppe for 2015 besto av Ezinne Okparaebo, Ingvill Måkestad Bovim, Karoline Bjerkeli Grøvdal, Isabelle Pedersen, Margrethe Renstrøm, Tonje Angelsen, Henrik Ingebrigtsen, Andreas Thorkildsen, Sindre Buraas, Runar Steinstad og Eivind Henriksen.

Kretser 
Norges Friidrettsforbund består av følgende 18 kretser:
Aust-Agder Friidrettskrets | Akershus Friidrettskrets | Buskerud Friidrettskrets | Finnmark Friidrettskrets | Hordaland Friidrettskrets | Innlandet Friidrettskrets | Nordland Friidrettskrets | Møre og Romsdal Friidrettskrets | Nord-Trøndelag Friidrettskrets | Oslo Friidrettskrets | Rogaland Friidrettskrets | Sogn og Fjordane Friidrettskrins | Sør-Trøndelag Friidrettskrets | Telemark Friidrettskrets | Troms Friidrettskrets | Vest-Agder Friidrettskrets | Vestfold Friidrettskrets | Østfold Friidrettskrets

Ledelse 
Formenn og presidenter
 1918–1919: John Falchenberg (første leder etter splittelsen fra Norges Turnforbund)
 1919–1921: Wilhelm Falch Grøner
 1921–1924: Hans Olsen
 1924–1925: Bernhard Mæland
 1925–1928: Carsten Carlsen
 1928–1929: Sverre Gundersen
 1929–1932: Nils Dahl
 1932–1937: Thorbjørn A. Fladvad
 1937–1946: Mogens Oppegaard (satt på Grini og i tysk konsentrasjonsleir under andre verdenskrig)
 1946–1948: Olav Tendeland
 1948–1955: Bjørn Benterud
 1955–1955: Arne B. Mollén
 1955–1964: Aage Møst
 1964–1969: Per Sonerud
 1969–1972: Alf R. Bjercke
 1972–1977: Egil Gulliksen
 1977–1984: Hans B. Skaset
 1984–1987: Trygve Tamburstuen
 1987–1996: Lars Martin Kaupang
 1997–2000: Anne Thidemann
 2001–2002: Marius Rooth
 2003–2015:Svein Arne Hansen
 2015–2017: Tore Hordnes
 2017–2021 Ketil Tømmernes
2021–         Anne Farseth

Referanser

Eksterne lenker 
 

Friidrett i Norge
Friidrettsforbund
Friidrettsforbund
Organisasjoner etablert i 1896
1896 i Norge